Payet miwiti karir junioré ndhik klub Saint-Philippe, Saint-Pierroise, Le Havre lan AS Excelsior sakbanjuré miwiti karir senioré ing klub Nantes. Piyambaké kober pindhah menyang Saint-Étienne sadurungé gabung karo Lille ndhik taun 2011. Payèt satemené wis cukup kawentar nalika nom-nomané jalaran duwe "skill individu" kang mumpuni lan kreatif minangka glandhang tengah nanging embuh apa sebabé jenengé kaya kleleb ing jagad bal-balan. Dhèwèké banjur mutusaké gabung ing klub Liga Primèr Inggris yaiku West Ham United lan kasil ngumbulaké jenengé manèh.